YouTube-kanal klar med 28 instruktionsvideoer til tømreruddannelsens GF2 - Håndværk – Design & Arkitektur
YouTube-kanal klar med 28 instruktionsvideoer til tømreruddannelsens GF2
Videoerne er nu også tilgængelige på vores YouTube-kanal, men kan også frit downloades og bruges af alle:
Videnscenter for Håndværk – Design & Arkitektur har på tre erhvervsskoler kørt et pilotprojekt med 28 instruktionsfilm på værkstederne. Videoerne henvender sig til tømrerelever på grundforløb 2 (GF2), men ligger nu offentligt tilgængeligt her på YouTube, og kan bruges af alle erhvervsskoler og interesserede i undervisningen. Gør-det-selv folket er også velkommen til at kigge med:
Du kan også downloade videoerne og frit bruge dem herfra: 28 læringsvideoer til GF2 tømrere
Next Uddannelse København, TECHCOLLEGE (Aalborg) og Mercantec (Viborg) var med i forsøget, og håbet er at pilotprojektet på sigt kan sprede sig ud til andre interesserede skoler i landet.
Videoerne er en del af et innovationsprojekt som Videnscenter for Håndværk – Design & Arkitektur igangsatte sidste år. Her skulle lærere og elever afprøve brugen af 28 instruktionsfilm i værkstederne på tømrergrundforløbet – som supplement i undervisningen.
Langt de fleste elever og lærere synes det er en god idé med instruktionsfilm på tømrergrundforløbet. Stort set alle lærere og elever (på de tre erhvervsskoler) har brugt instruktionsfilmene på forskellig vis.
Eleverne i undersøgelsen fortæller, at de oplever et fagligt boost af, selv at kunne løse et fagligt problem via en instruktionsfilm.
Videnscenterets YouTube-kanal